Günter Schlemminger
Günter Schlemminger (n. ye la 28ma di agosto 1931) esas germana idisto. Il laboris en la GDR kom docisto por kemio e biologio. Günter Schlemminger konoceskis Ido en la yaro 2002 per artiklo da Alfred Neussner

Il divenis aktiva en la grupo Ido-Amiki Berlin e balde komencis instruktar Ido en Berlin. Ye la yaro 2005 Günter Schlemminger divenis redaktero di la revuo Ido-Saluto!.

Günter Schlemminger skribis e tradukis multa artikli por la Ido-Saluto!, ma anke publikigis artikli en Progreso ed Adavane.

Günter Schlemminger esas mariajata e habitas en Berlin.

Verki
Günter Schlemminger tradukis Germana libri e kolekti da Germana jurnal-artikli en Ido e publikigis li kom libri. Kelka di ca libri kontenas e la Germana originalo-texto e la tradukita texto en Ido.
 2010: Franca kalidoskopo. Ido-lektajo, kayero 1. Berlin.
 2011: Mea solitara amikini ed altra naraci da Est-Germana autorini. Ido-lektajo, kayero 2. Berlin.
 2014: Exploristi ed inventisti prizentata da Martin Koch. Ido-lektajo, kayero 3. Berlin. 
 2017: La lumo venas del esto. Ido-lektajo, kayero 5. Berlin.
 2018: La trairo-chambro da Renate Holland-Moritz.
 2019: Graffunda ordinas da Renate Holland-Moritz, Ido-lektajo, kayero 6. Berlin.
 2022: Me pensas ofte a Piroska da Hugo Hartung, Ido-lektajo, kayero 8. Berlin.
 2023: Voyo-gardisto Thiel da Gerhart Hauptmann, Ido-lektajo, kayaro 9. Berlin.

Referi

Idisti